# Enbor-drosofila

Enbor-drosofila (Psathyrella piluliformis) Coprinaceae familiako onddo espezie bat da. Kontsumitu izan da, baina luzaroan egosi behar da, zapore mikatza kentzeko, eta, gainera, egositako ura kendu.
Sinonimoak: Agaricus hydrophilus, Hypophyllum epidendrum, Agaricus stipatus var. ß hydrophilus, Agaricus cryptophyllus, Agaricus spadiceus subsp.* hygrophilus, Hypholoma hydrophilum, Psilocybe hydrophilus, Armillaria piluliformis, Bolbitius hydrophilus, Hypholoma piluliformis, Agaricus hygrophilus, Psilocybe spadicea var. hydrophila, Agaricus spadiceus var. a hygrophilus, Drosophila hydrophila var. piluliformis, Agaricus spadiceus ss., Drosophila hydrophila, Psilocybe hygrophila, Psathyra hydrophila, Hypholoma californicum, Drosophila californica, Psathyrella hydrophila, Drosophila appendiculata ss., Psathyrella appendiculata var. piluliformis.

## Deskribapena

Kapela: 3 eta 5 cm bitarteko diametrokoa. Mehea, hasieran ganbila, gero laua, marroi-iluna egoera hezean eta hori-okre kolorekoa lehor dagoenean. Higrofanoa. Ertza pixka bat ildaskatua eta gortinaren hondarrekin
Orriak: Estu, libreak, kapelaren kolore berekoak, zahartzean marroi-oliba kolorera pasatzen dira.
Orri libreak: Oinera hurbiltzen diren orriak, baina ukitzen ez diotenak.
Hanka: Mehea, 4 eta 10 cm bitarteko garaierakoa eta 0,5 cm arterainoko lodierakoa. Zilindrikoa eta fistulosoa. Zurixka eta okre kolore samarrekoa oinarrian.
Haragia: Arre zurbil kolorekoa. Zapore mikatz samarrekoa eta usain berezirik gabea.
Etimologia: Hydrophila epitetoa grekotik dator, ura, esan nahi duen "ydor" hitzetik eta lagun esan nahi duen "philos" hitzetik. Bere habitatagatik.

## Jangarritasuna

Sukaldaritzako baliorik gabea, garratz samarra. Ez da toxikoa.

### Nahasketa arriskua

Psathyrella chondroderma delakoarekin nahas daiteke, hau oso antzekoa da, ez da soropildua hazten, baina bai faszikulua, koniferoen azpian ateratzen da eta kapela zimurtsua du.

## Sasoia eta lekua

Udaberritik udazkenera, soropildua, batzuetan, talde oso trinkoetan, hostozabalen motzondoetan eta eroritako hostoetan.

### Banaketa eremua

Kanada, Ameriketako Estatu Batuak, Europa, Mexiko, Errusia, Kaukasia, Himalaiako eremua, Japonia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 389 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 87 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 204 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 266 or. ISBN 84-282-0865-4..
* ↑ Psathyrella piluliformis: GBIF—the Global Biodiversity Information Facility.

## Kanpo estekak

* Datuak: Q2546601
* Multimedia: Psathyrella piluliformis / Q2546601